《蛟龙歌》
宋代·何梦桂

生物具角齿，每每与物抗。
蹈阱虎以刚，触籓羊以壮。
世间怪物有蛟龙，三百六十虫之长。
神灵出嘘吸，变化互来往。
布抓层云兴，鼓鬐欻电放。
无欲不受刘累驯，假形岂被叶公诳。
时飞则潜则潜，所以随时知得丧。
莫道鱼暇性不灵，相依喣沫岂敢嗔。
江濆鳣鲸久失水，闻此鼓舞咸相亲。
世无刑醢受，时非法纲秦。
然匪藉余荫，安能逃世人。
亡象齿与革，亡猩血与脣。
有身即有患，谁能无其身。
安得此身化为云，随龙上下云无心。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。